РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 02-977/23

17. мај 2023. године

Б е о г р а д

НАРОДНА СКУПШТИНА

Одбор за културу и информисање, на седници одржаној 17. маја 2023. године, разматрао је Извештај о надзору програма комерцијалних пружалаца медијских услуга за период од октобра 2022. године до краја марта 2023. године са посебним освртом на извештавање о случајевима насиља у телевизијским програмима који је поднело Регулаторно тело за електронске медије.

Седници је присуствовао Милорад Вукашиновић, заменик председника Савета Регулаторног тела за електронске медије, Стевица Смедеревац и Срђан Миљковић, представници Регулаторног тела за електронске медије.

На основу члана 237. став 4. Пословника Народне скупштине, Одбор подноси

И З В Е Ш Т А Ј

Одбор је на основу чланa 237. став 2. Пословника Народне скупштине размотрио Извештај о надзору програма комерцијалних пружалаца медијских услуга за период од октобра 2022. године до краја марта 2023. године са посебним освртом на извештавање о случајевима насиља у телевизијским програмима, који је поднело Регулаторно тело за електронске медије, у складу са чланом 39. став 3. Закона о електронским медијима.

Одбор је, након гласања утврдио Предлог закључка поводом разматрања овог Извештаја који у прилогу доставља Народној скупштини на разматрање и одлучивање, и предлаже да се у складу са чланом 167. Пословника Народне скупштине, разматра по хитном поступку.

За представника Одбора на седници Народне скупштине одређен је Небојша Бакарец, заменик председника Одбора.

ЗАМЕНИК ПРЕДСЕДНИКА

Небојша Бакарец

**ПРЕДЛОГ**

На основу члана 8. став 1. Закона о Народној скупштини („Службени гласник РС“, број 9/10) и члана 239. Пословника Народне скупштине (Пречишћен текст – „Службени гласник РС“, број 20/12)

Народна скупштина, на \_\_\_\_ седници \_\_\_\_ заседања одржаној \_\_\_\_ 2023. године, донела је

**З А К Љ У Ч А К**

поводом разматрања Извештаја о надзору програма комерцијалних пружалаца медијских услуга за период од октобра 2022. године до краја марта 2023. године са посебним освртом на извештавање о случајевима насиља у телевизијским програмима

1. Прихвата се Извештај о надзору програма комерцијалних пружалаца медијских услуга за период од октобра 2022. године до краја марта 2023. године са посебним освртом на извештавање о случајевима насиља у телевизијским програмимa;

2. Овај закључак објавити у „Службеном гласнику Републике Србије“.

РС Број:

У Београду \_\_\_\_\_\_\_\_\_\_2023. године

НАРОДНА СКУПШТИНА

ПРЕДСЕДНИК

др Владимир Орлић

**О б р а з л о ж е њ е**

Законом о електронским медијима (Сл. гласник РС бр. 83/14, 6/16 - др. закон, 129/21)прописано је да је Регулаторно тело за електронске медије (у даљем тексту: Регулатор) самостална независна регулаторна организација са својством правног лица, која врши јавна овлашћења у циљу: делотворног спровођења утврђене политике у области пружања медијских услуга у Републици Србији; унапређивања квалитета и разноврсности услуга електронских медија; доприноса очувању, заштити и развоју слободе мишљења и изражавања; у циљу заштите интереса јавности у области електронских медија и заштите корисника услуга електронских медија, у складу са одредбама овог закона, на начин примерен демократском друштву.

На основу члана 39. Закона о електронским медијима прописано је да Савет подноси Народној скупштини годишњи извештај о раду Регулатора. Истим чланом Регулатор је дужан да, на захтев Народне скупштине поднесе извештај о раду и за период краћи од годину дана, најкасније 30 дана од дана пријема захтева.

Пословником Народне скупштине (пречишћен текст – „Службени гласник РС“, број 20/12 (у даљем тексту: Пословник)), члан 237. ст. 1. и 2. прописано је да извештаје које Народној скупштини подносе државни органи, организације и тела, разматра надлежни одбор, у року од 30 дана од дана достављања Народној скупштини. Надлежни одбор, на основу члана 238. став 4. Пословника, након разматрања извештаја, подноси Народној скупштини извештај са предлогом закључка, односно препоруке.

Одбор за културу и информисање је на Осмој седници, одржаној 17. маја 2023. године размотрио Извештај о надзору програма комерцијалних пружалаца медијских услуга за период од октобра 2022. године до краја марта 2023. године са посебним освртом на извештавање о случајевима насиља у телевизијским програмима (у даљем тексту: Извештај), који је, Народној скупштини 16. маја 2023. године, поднело Регулаторно тело за електронске медије, у складу са чланом 39. став 3. Закона о електронским медијима.

Одбор за културу и информисање је у складу са чланом 237. став 4. Пословника поднео Извештај са Предлогом закључка Народној скупштини.

Одбор за културу и информисање, у складу са чланом 167. Пословника, предлаже да се Предлог закључка разматра по хитном поступку, с обзиром на потребу да се исти разматра на седници Народне скупштине.

Одбор за културу и информисање, на основу члана 8. став 3. Закона о Народној скупштини, предлаже да Закључак, након усвајања, буде објављен у „Службеном гласнику Републике Србије“.